
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

                       27 octombrie 2003

amenajarea teritoriului Si echilibru 



Nr.26/1483 
ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.84/2003 pentru modificarea şi completarea Ordonanţei Guvernului nr.65/1997 privind regimul paşapoartelor în România, trimis Comisiei noastre pentru dezbatere şi avizare în fond, cu adresa nr.600 din 6 octombrie 2003. 

PRESEDINTE,

IOAN OLTEAN


    

	[image: image2.png]ROMANIA





	  Parlamentul României   

 Camera Deputaţilor


Comisia pentru administraţie publică,

  








27 octombrie 2003 

amenajarea teritoriului Si echilibru 

RAPORT

asupra proiectului de Lege privind aprobarea Ordonanţei Guvernului nr.84/2003 pentru modificarea şi completarea Ordonanţei Guvernului nr.65/1997 privind regimul paşapoartelor în România 



1. Cu adresa nr.600 din 6 octombrie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege privind aprobarea Ordonanţei Guvernului nr.84/2003 pentru modificarea şi completarea Ordonanţei Guvernului nr.65/1997 privind regimul paşapoartelor în România.



La întocmirea Raportului s-au avut în vedere 

· avizul Comisiei pentru apărare, ordine publică şi siguranţă naţională nr.32/662 din 8.10.2003.

· avizul Consiliului Legislativ nr.1221 din 27.08.2003.



Proiectul de lege a fost dezbătut şi avizat în fond în procedură obişnuită în şedinţa din 22 octombrie 2003.



Prin Ordonanţa Guvernului nr.65/1997 privind regimul paşapoartelor în România, sunt stabilite categoriile de cetăţeni români cărora li se eliberează paşapoarte diplomatice şi de serviciu. 



Practica activităţii de eliberare a paşapoartelor diplomatice şi de serviciu evidenţiază însă situaţii care nu îşi găsesc soluţionarea adecvată în cadrul reglementărilor existente şi care, în consecinţă, trebuiesc actualizate. 



Astfel, în prezentul proiect de lege se prevede posibilitatea ca ministrul afacerilor externe, în considerarea unor acţiuni sau persoane ori funcţii, să poată aproba eliberarea paşapoartelor diplomatice şi pentru acele persoane care se deplasează în străinătate în misiuni oficiale, pentru susţinerea unor interese naţionale. De asemenea, se prevede posibilitatea eliberării paşapoartelor de serviciu şi pentru alte categorii de cetăţeni români decât cele menţionate în Ordonanţa Guvernului nr.65/1997, chiar în situaţii în care deplasarea în străinătate nu s-a efectuat pentru îndeplinirea unei misiuni oficiale de stat (ziarişti, comentatori radio/TV etc.).



Din practica activităţii Direcţiei de Paşapoarte referitoare la persoanele returnate, s-a evidenţiat faptul că un număr mare de cetăţeni români sunt returnaţi din state cu care România nu are încheiate acorduri de readmisie şi împotriva cărora nu se pot lua măsurile prevăzute la art.14 lit.e) din Ordonanţa Guvernului nr.65/1997. Intrucât faptele acestor persoane pot genera riscul reintroducerii obligativităţii vizelor pentru cetăţenii români care călătoresc în spaţiul Uniunii Europene, se impune modificarea cadrului legal existent, în sensul prevederii posibilităţii aplicării măsurilor prevăzute la art.14 din Ordonanţă şi pentru cetăţenii români care au fost returnaţi din state cu care România nu a încheiat acorduri de readmisie, ori care au depăşit termenele de şedere în statele în care au călătorit, stabilite prin acordurile sau convenţiile încheiate cu acestea. 



Având în vedere cele arătate, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor aprobarea proiectului de lege. 



2. Prin obiectul de reglementare şi conţinutul său, proiectul de lege face parte din categoria legilor ordinare. 



3. La dezbaterea proiectului de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Mircea Alexandru – secretar de stat în Ministerul Administraţiei şi Internelor. 



4. La lucrările Comisiei au fost prezenţi 24 deputaţi, din totalul de 26 membrii ai Comisiei. 



Raportul Comisiei a fost adoptat cu 23 voturi pentru şi 1 abţinere.



5. Proiectul de Lege a fost adoptat de Senat în şedinţa din data de 25 septembrie 2003.  



In urma dezbaterii, Comisia propune admiterea cu modificări a proiectului de lege. 

AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente:

	Nr.

crt
	Text iniţial


	Text propus de comisie

(autorul amendamentului)
	Motivare



	1.
	
Articol unic: Se aprobă Ordonanţa Guvernului nr.84 din 28 august 2003 pentru modificarea şi completarea Ordonanţei Guvernului nr.65/1997 privind regimul paşapoartelor în România, adoptată în temeiul art.1 pct.VII.1 din Legea 279/2003 privind abilitarea Guvernului de a emite ordonanţe şi publicată în Monitorul Oficial al României, Partea I, nr.622 din 30 august 2003. 


	
Articol unic: Se aprobă Ordonanţa Guvernului nr.84 din 28 august 2003 pentru modificarea şi completarea Ordonanţei Guvernului nr.65/1997 privind regimul paşapoartelor în România, adoptată în temeiul art.1 pct.VII.1 din Legea 279/2003 privind abilitarea Guvernului de a emite ordonanţe şi publicată în Monitorul Oficial al României, Partea I, nr.622 din 30 august 2003, cu următoarea modificare: 

Amendament Comisie. 


	In urma discuţiilor din Comisie, Ordonanţa a fost modificată.

	2.
	
Art.I


2. După punctul 20 al lit.A al articolului 7 se introduce un nou punct, punctul 21 cu următorul cuprins: 


„21. alte persoane care se deplasează în străinătate, în misiune oficială, pentru susţinerea unor interese naţionale, cu aprobarea ministrului afacerilor externe.”


	
1. La art.I punctul 2 va avea următorul cuprins:


„2. După punctul 20 al lit.A al articolului 7 se introduc punctele 21 şi 22, cu următorul cuprins:


„21. alte persoane care se deplasează în străinătate, în misiune oficială, pentru susţinerea unor interese naţionale, cu aprobarea ministrului afacerilor externe.


22. foştii deputaţi şi senatori care au avut cel puţin un mandat de senator sau deputat.”

Autor: dep.Iriza Scarlat – grupul parlamentar al PSD. 


	Foştii deputaţi şi senatori, au putut crea relaţii în străinătate pentru îmbunătăţirea imaginii României şi pot contribui, şi după încetarea mandatului, la consolidarea acesteia. Si în alte legislaţii, cum este cea a Statelor Unite există o prevedere similară.




II. AMENDAMENTE RESPINSE



In cursul dezbaterii, Comisia a respins următorul amendament:

	Nr.

crt
	Text iniţial


	Text propus de comisie

(autorul amendamentului)
	Motivare



	1.
	
Art.I. 


3. Articolul 7 lit.B punctul 7 se modifică şi va avea următorul cuprins: 


„7. alte persoane, cu aprobarea ministrului afacerilor externe, când călătoresc în străinătate în misiuni oficiale.”


	
Se abrogă. 
Autor: Dobre Victor – grupul parlamentar PNL


	Pentru susţinere: este acoperitoare prevederea de la pct.2. Textul este redundant. 

Pentru respingere: se reglementează situaţii diferite.


PREŞEDINTE,












SECRETAR, 




IOAN OLTEAN













KOVACS CSABA TIBERIU


Expert parlamentar:

Stelian Androne

